NTU A DIAMBU WA FUKWA | EKUMA OFWETE KADILA NKWA ZIKU?
O Kala Nkwa Ziku Nkia Nluta Ditwasanga?
“Tutomene wo zaya vo tuna ye ntona zambote, tuzolele kala akwa ziku muna mambu mawonso.”
Muna Nkand’a Nzambi, o mvovo wa Kiyibere wasekolwa vo “ziku,” una ye nsasa vo lekwa kiambote-mbote.
Akristu akieleka bevanganga mawonso muna lemvokela e mvovo mia Paulu wa ntumwa: “Tuzolele kala akwa ziku muna mambu mawonso.” E mvovo miami aweyi misongele?
NKINDU TUNWANANGA YAU
Ayingi bekuyitalanga mu tala-tala vitila bavaika. Ekuma? Kadi bazolele kala bavienga. Kansi, vena ye diambu disundidi o mfunu dina tufwete tokanena ke mu mpw’eto ko. E kiwuntu kieto kilenda kutuyivisa yovo kutuviengesa.
E Diambu dia Nzambi divovanga vo yeto awonso mambu mambi tuvanganga. E sono kia Etuku 8:21 kivovanga vo: “E mona-mona kia ntim’a muntu kibi tuka muna kileke.” Ozevo, muna kala akwa ziku tufwete nwana ye ngindu zambi. Paulu wa ntumwa wayika e nkindu kanwana mu kuma kia usumuki wandi, wavova vo: “Ngiangalele kikilu o nsiku a Nzambi muna kiwuntu kiame kiakati, kansi mbwene nsiku wankaka muna nitu ame, unwanisanga nsiku una muna nyindu ame yo kumfila muna ubundu wa nsiku a sumu una omu nitu ame.”
Muna bonga e nona, vava o ntim’eto ukutufilanga mu vanga edi diambi nze vuna, katulendi yambula ko vo watuvukumuna. Ozevo, tufwete sola. Avo tuvengele ngindu zambi, tukala akwa ziku kana una vo e nza yazala yo wantu bakondwa e ziku.
AWEYI OLENDA YO SUNDILA?
Muna kala akwa ziku, luludiku lwasikididi tuvuidi o mfunu. Diankenda vo wantu ayingi befwasanga e ntangwa muna tomesa e mpw’au, ke mu yindula una bafwete singikila kiwuntu kiau ko. Muna kuma kiaki, bevavanga kuma yayingi muna kuyilungisa mu mambu ke besongelanga ziku ko. Nkanda umosi (The Truth About Dishonesty) uvovanga vo: “Tuvunanga kuna ndekwa kimana twabadikilwa vo tu akwa ziku.” Nga vena yo nkanda ulenda kutusadisa mu zaya kana vo e fu kiaki kiambote yovo kiambi e? Elo.
Wantu ayingi mu nza babakula vo Nkand’a Nzambi una ye nkanikinu misadisanga mu zaya e ziku kia diambu diadi. (Nkunga 19:7) Uvananga malongi mamfunu mu kuma kia esi nzo, salu, fu yambote ye mpila tufwete sadila Nzambi. Ozevo, o nkanda wau wamfunu kikilu. E nkanikinu mia Nkand’a Nzambi milenda sadisa wantu a mpila zawonso mu nza. Avo tutangidi wo, badika mana uvovanga yo sadila mo muna zingu kieto, dikutusadisa mu kituka akwa ziku.
O kala yo zayi wa Diambu dia Nzambi ke diau kaka ko divavuanga muna sunda e fu kia kondwa ziku. Kadi e nza tuzingilanga yazala ye mambu ma usafu malenda kutufila muna mavangu mambi. Ekiaki i kuma tufwete sambilanga kwa Nzambi mu lomba lusadisu lwandi. (Filipi 4:6, 7, 13) Avo tuvangidi wo, tukala akwa ziku muna mambu mawonso.
NLUTA MIA KALA NKWA ZIKU
Hitoshi ona oyikilu muna longi diantete, wavua nluta mu kuma kia kala nkwa ziku. Owau, osalanga kumosi yo mfumu a salu oyangalelanga akwa ziku. Hitoshi wavova vo: “Ngina ye kiese wau vo yasolola e salu kikunsadisanga mu kala ye ntona zambote.”
Wantu ayingi mpe bevuanga e nluta mia kala akwa ziku. Tala e nona ya wantu babaka nluta muna sadila nkanikinu mia Nkand’a Nzambi yo “kala akwa ziku muna mambu mawonso.”
Ntona Zambote
“Vava yalungisa mvu 13, yabembola sikola yo yantika sala kumosi ye mivi. Yavunanga muna lenda nzimbu. Kuna kwalanda, yakazala yo yantika longoka Diambu dia Nzambi ye Mbangi za Yave kumosi yo nkaz’ame. Twalongoka vo Yave * wa Nzambi omenganga luvunu, muna kuma kiaki twasoba e mpila zingu kieto. Muna mvu wa 1990 twavubwa yo kituka Mbangi za Yave.”
—Ngana 6:16-19.
“E nzo ame yazala yakalanga ye lekwa yayiyanga. Kansi owau, kiyiyanga diaka ko, ediadi dikunsadisanga mu kala ye ntona zambote. Vava nyindulanga e fu kia yiya yo vuna yakala kiau, ivutulanga matondo wau vo Yave wamfwila e nkenda. Konso fuku muna ola ya leka ikalanga ye kiese kia zaya vo Yave okungiangalelanga.”
—Cheryl, Irlanda.
“Vava yalembi tambula mbabu ya nsumbi mosi, o mfumu ame a salu wavova vo: ‘O Nzambi aku wakitula se nkwa ziku. Diakiese mu kala yo nsadi nze ngeye mu kompani dieto.’ O kala nkwa ziku mu mambu mawonso, dikunsadisanga mu kala ye ntona zambote vana meso ma Yave wa Nzambi. Disadisanga mpe esi nzo ame ye akaka mu vanga diau dimosi.”
—Sonny, Hong Kong.
Luvuvamu lwa Ntima
“I nsadi a banco itomene zayakana mu nza yamvimba. Muna salu kiaki, o vuama i diambu disundidi o mfunu ke mu songa ziku ko. Wantu bevovanga vo, ‘ke diambi kwandi ko mu vuna avo dikuvuamisa yo nungununa e kompani.’ Kansi wau vo isonganga e ziku, ngina ye luvuvamu lwa ntima. Kana nkia diambu dilenda kumbwila, kiyambula kala nkwa ziku ko. Mfumu zame za salu bazeye wo vo kilendi kubavuna ko.”
—Tom, Estados Unidos.
Kukizitisa
“Mfidi ame a salu wampovesa vo kivovi ludi ko mu kuma kia lekwa yavila kuna salu, kansi kiatambulwila ko. Vava e mivi miabakama, o mfumu a salu wantonda wau yavova e ludi. O kala nkwa ziku mu nza yayi yakondwa ziku, unkabu divavanga. Kansi, okala nkwa ziku dilenda kutusadisa mu bundwa e vuvu yo zitiswa kwa akaka.”
—Kaori, Japão.
Ntona zambote, luvuvamu lwa ntima yo kukizitisa, i nluta tulenda baka muna kala akwa ziku.
^ tini. 18 Yave i nkumbu a Nzambi nze una yasengomonwa muna Nkand’a Nzambi.
ZAYA DIAKA MAYINGI
NSANGU ZAMBOTE ZITUKIDI KWA NZAMBI!
E Nsiku mia Nkand’a Nzambi Nkia Nluta Mikututwasilanga?
Yesu wasonga e kuma tuvwididi luludiku o mfunu ye nkanikinu miole misundidi o mfunu muna Nkand’a Nzambi.
kon_Latn kon_Latn umb_Latn umb_Latn umb_Latn hau_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kmb_Latn kon_Latn kmb_Latn kon_Latn por_Latn kon_Latn zho_Hans kon_Latn kon_Latn glg_Latn kon_Latn kon_Latn cjk_Latn kon_Latn kon_Latn kon_Latn kon_Latn kon_Latn kon_Latn